**III PRIEDAS. FINANSINĖS IR SUTARTINĖS TAISYKLĖS**

Šis priedas taikomas

* + **savanoriškos veiklos projektams**
  + **solidarumo projektams**

**Turinys**

[I. TAISYKLĖS, TAIKYTINOS BIUDŽETO KATEGORIJOMS REMIANTIS VIENETO ĮKAINIAIS 2](#_Toc107578289)

[II. TAISYKLĖS, TAIKYTINOS BIUDŽETO KATEGORIJOMS REMIANTIS FAKTINIŲ PATIRTŲ IŠLAIDŲ KOMPENSAVIMU 9](#_Toc107578290)

[III. PROJEKTO VEIKLOS TINKAMUMO FINANSUOTI SĄLYGOS 12](#_Toc107578291)

[IV. GALUTINĖ ATASKAITA 12](#_Toc107578292)

[V. DOTACIJOS SUMAŽINIMAS DĖL PRASTO, NEVISIŠKO ARBA PAVĖLUOTO ĮGYVENDINIMO 13](#_Toc107578293)

[VI. DOTACIJOS SUMOS KEITIMAS 15](#_Toc107578294)

[VII. DOTACIJOS GAVĖJO PATIKROS IR PATVIRTINAMŲJŲ DOKUMENTŲ TEIKIMAS 16](#_Toc107578295)

# TAISYKLĖS, TAIKYTINOS BIUDŽETO KATEGORIJOMS REMIANTIS VIENETO ĮKAINIAIS

I.1 Vieneto įkainių tinkamumo sąlygos

Kai dotacija teikiama pagal vieneto įkainius, vienetų skaičius turi atitikti šias sąlygas:

* vienetai turi būti faktiškai naudojami arba sukuriami per specialiųjų sąlygų I.2.2 straipsnyje nustatytą laikotarpį;
* vienetai turi būti reikalingi projektui įgyvendinti arba pagal jį sukurti;
* vienetų skaičius turi būti aiškiai nustatomas ir patikrinamas, visų pirma pagrindžiant šiame priede nurodytais įrašais ir dokumentais.

I.2 Vieneto įkainių apskaičiavimas ir patvirtinamieji dokumentai

[Savanoriškos veiklos projektų atveju

1. **Kelionės**

Dalyvių kelionės iš kilmės vietos į veiklos vietą ir atgal išlaidos.

Pagal numatytą tvarką kilmės vieta suprantama kaip dalyvio gyvenamoji vieta, o veiklos vieta – kaip priimančiosios organizacijos vieta. Jeigu nurodoma kita kilmės arba veiklos vieta, dotacijos gavėjas turi nurodyti šio neatitikimo priežastį.

Jeigu kelionė neįvyko arba buvo finansuojama iš kitų šaltinių, o ne pagal Europos solidarumo korpuso programą (pvz., dalyvis jau yra veiklos vykdymo vietoje dėl kitos veiklos nei ta, kuri finansuojama pagal Sutartį), gavėjas apie tai turi atitinkamai pranešti naudodamasis Europos solidarumo korpuso programos ataskaitų teikimo ir valdymo priemone ir nurodydamas kiekvieną mobilumo veiksmą, kuriam tai yra taikytina. Šiuo atveju dotacija kelionės išlaidoms padengti nebus skirta.

1. Dotacijos sumos kelionės išlaidoms apskaičiavimas: dotacijos suma apskaičiuojama dalyvių, įskaitant lydinčiuosius asmenis, skaičių padauginus iš atitinkamam kelionės atstumui taikomo vieneto įnašo, taikytino atitinkamam kelionės atstumo intervalui ir kelionės tipui (įprastinė ar ekologiška), kaip nustatyta Sutarties IV priede. Kelionės atstumo intervalui taikomas vieneto įkainis yra dotacijos suma už kelionę pirmyn ir atgal. Ekologiškos kelionės atveju (traukiniu, autobusu, dalijantis automobiliu, laivu) taikomi ekologiškos kelionės vieneto įkainiai. Kitu atveju taikomi įprastinės kelionės vieneto įkainiai.

Kelionės atstumo intervalui nustatyti gavėjas turi nurodyti kelionės į vieną pusę atstumą, apskaičiuotą naudojantis internetine atstumų skaičiuokle, pateikta Komisijos svetainėje adresu

<http://ec.europa.eu/programmes/erasmus-plus/tools/distance_en.htm>.

Naudodamasis Europos solidarumo korpuso ataskaitų teikimo ir valdymo priemone, gavėjas pagal taikomą vieneto įkainį apskaičiuos dotacijos sumas kelionės išlaidoms padengti.

1. Priežastinis įvykis – įvykis, dėl kurio suteikiama teisė gauti dotaciją, yra tai, kad dalyvis faktiškai vykdė veiklą.
2. Patvirtinamieji dokumentai:

dalyvavimą veikloje patvirtinantis dokumentas, kurį pasirašo dalyvis ir priimančioji organizacija ir kuriame nurodomas dalyvio vardas ir pavardė, veiklos tikslas, veiklos vieta bei pradžios ir pabaigos datos.

Be to, tais atvejais, kai naudojamasi tvariomis transporto priemonėmis (ekologiškos kelionės atveju): kelionės dotaciją gaunančio asmens ir siunčiančiosios organizacijos pasirašyta sąžiningumo deklaracija bus laikoma patvirtinamuoju dokumentu. Dalyviai turėtų būti informuoti apie pareigą išsaugoti kelionės įrodymus (transporto bilietus) ir prireikus pateikti juos gavėjui.

d) Ataskaitų teikimas. Gavėjas Europos solidarumo korpuso ataskaitų teikimo ir valdymo priemonėje turi pateikti ataskaitą apie visą pagal projektą vykdytą veiklą.

**B. Kišenpinigiai**

1. Dotacijos sumos apskaičiavimas: dotacijos suma apskaičiuojama dalyvio dalyvavimo dienų skaičių padauginus iš atitinkamoje priimančiojoje šalyje dienai taikomo vieneto įkainio, kaip nurodyta Sutarties IV priede. Skaičiuojant dotacijos sumą prireikus galima įtraukti vieną kelionės dieną prieš pradedant veiklą ir vieną kelionės dieną veiklai pasibaigus, ir ne daugiau kaip keturias papildomas dienas, jei dalyviams skiriama ekologiškos kelionės dotacija. Skaičiuojant dotacijos sumą lydintieji asmenys neįtraukiami.

* Jeigu buvimo laikotarpis pertraukiamas, pertraukos laikotarpis nebus įtrauktas apskaičiuojant kišenpinigių sumą. Jeigu buvimo laikotarpis pertraukiamas dėl nenugalimos jėgos aplinkybių, dalyviui gali būti leidžiama tęsti veiklą po pertraukos (jei įmanoma, laikantis Sutartyje nustatytų sąlygų).
* Dalyviui nutraukus sutartį su dotacijos gavėju dėl nenugalimos jėgos aplinkybių, jam turi būti suteikta teisė gauti bent faktinę veiklos laikotarpio trukmę atitinkančią dotacijos sumą. Visa likusi lėšų suma turi būti grąžinama gavėjui, išskyrus atvejus, kai abi šalys susitaria kitaip.

1. Priežastinis įvykis – įvykis, dėl kurio suteikiama teisė gauti dotaciją, yra tai, kad dalyvis nurodytu laikotarpiu faktiškai vykdė veiklą.
2. Patvirtinamieji dokumentai:

dalyvavimą veikloje patvirtinantis dokumentas, kurį pasirašo dalyvis ir priimančioji organizacija ir kuriame nurodomas dalyvio vardas ir pavardė, veiklos tikslas, veiklos vieta bei pradžios ir pabaigos datos.

įrodymas, kad sumokėta visa kišenpinigių suma, kurią gavėjas turi sumokėti dalyviui – pervedimo į dalyvio banko sąskaitą įrodymas arba dalyvio pasirašytas gavimo patvirtinimas.

d) Ataskaitų teikimas.

* Dalyviai turi pateikti faktinę informaciją ir veiklos laikotarpio, taip pat parengiamosios ir tolesnės susijusios veiklos įvertinimą. Pateikdami atsiliepimus dalyviai turi naudoti Komisijos pateiktą standartinį internetinį klausimyną (dalyvio ataskaitą).
* Gavėjas Europos solidarumo korpuso ataskaitų teikimo ir valdymo priemonėje turi pateikti ataskaitą apie visą pagal projektą vykdytą veiklą.
* Jeigu veikla truko ilgiau nei nurodyta sutartyje su dalyviu, gavėjas turi iš dalies pakeisti sutartį nurodydamas ilgesnę veiklos trukmę, jeigu, atsižvelgiant į likusią dotacijos sumą, yra galimybė tai padaryti. Tokiu atveju gavėjas Europos solidarumo korpuso ataskaitų teikimo ir valdymo priemonėje turi nurodyti naujas pradžios ir pabaigos datas pagal patvirtintą pakeitimą.

**C1. Valdymo išlaidos**

1. Dotacijos sumos apskaičiavimas: Dotacijos suma apskaičiuojama savanorių grupės savanoriškos veiklos veiksmų skaičių ir (arba) individualios savanoriškos veiklos dalyvių, neįskaitant lydinčiųjų asmenų, skaičių padauginus iš taikomo ir riboto vieneto įnašo, kaip nurodyta Sutarties IV priede.
2. Priežastinis įvykis – įvykis, dėl kurio suteikiama teisė gauti dotaciją, yra tai, kad gavėjas įvykdo projekto veiklą, nurodytą teikiant paraišką dėl dotacijos, kurią patvirtino nacionalinė agentūra.
3. Patvirtinamieji dokumentai: įgyvendintos veiklos įrodymai pateikiami aprašant šią veiklą galutinėje ataskaitoje.
4. Ataskaitų teikimas. Gavėjas Europos solidarumo korpuso ataskaitų teikimo ir valdymo priemonėje turi pateikti ataskaitą apie visą pagal projektą vykdytą veiklą.

**C2. Organizacinė parama**

1. Dotacijos sumos apskaičiavimas: dotacijos suma apskaičiuojama dalyvio dalyvavimo dienų skaičių padauginus iš atitinkamoje priimančiojoje šalyje dienai taikomo vieneto įkainio, kaip nurodyta Sutarties IV priede. Skaičiuojant dotacijos sumą prireikus galima įtraukti vieną kelionės dieną prieš pradedant veiklą ir vieną kelionės dieną veiklai pasibaigus, ir ne daugiau kaip keturias papildomas dienas, jei dalyviams skiriama ekologiškos kelionės dotacija. Skaičiuojant dotacijos sumą lydintieji asmenys gali būti įtraukiami.

Asmenys, dalyvaujantys parengiamuosiuose vizituose, apskaičiuojant organizacinės paramos dotaciją neįtraukiami (parengiamiesiems vizitams skirtas specialus finansavimas).

1. Priežastinis įvykis – įvykis, dėl kurio suteikiama teisė gauti dotaciją, yra tai, kad dalyvis faktiškai vykdė veiklą.
2. Patvirtinamieji dokumentai:

dalyvavimą veikloje patvirtinantis dokumentas, kurį pasirašo dalyvis ir priimančioji organizacija ir kuriame nurodomas dalyvio vardas ir pavardė, veiklos tikslas, veiklos vieta bei pradžios ir pabaigos datos.

d) Ataskaitų teikimas.

* Gavėjas Europos solidarumo korpuso ataskaitų teikimo ir valdymo priemonėje turi pateikti ataskaitą apie visą pagal projektą vykdytą veiklą.
* Veiklos dalyviai turi pateikti faktinę informaciją ir veiklos laikotarpio, taip pat parengiamosios ir tolesnės susijusios veiklos įvertinimą. Pateikdami atsiliepimus dalyviai turi naudoti Komisijos pateiktą standartinį internetinį klausimyną (dalyvio ataskaitą).

**D. Įtraukties rėmimas**

1. Dotacijos sumos apskaičiavimas: Dotacijos suma apskaičiuojama kiekvieno mažiau galimybių turinčio dalyvio veiklos dienų skaičių padauginus iš atitinkamoje priimančiojoje šalyje taikomo vieneto įnašo, kaip nurodyta Sutarties IV priede. Skaičiuojant dotacijos sumą prireikus galima įtraukti vieną kelionės dieną prieš pradedant veiklą ir vieną kelionės dieną veiklai pasibaigus, ir ne daugiau kaip keturias papildomas dienas, jei dalyviams skiriama ekologiškos kelionės dotacija. Skaičiuojant dotacijos sumą lydintieji asmenys neįtraukiami.
2. Priežastinis įvykis – įvykis, dėl kurio suteikiama teisė gauti dotaciją, yra tai, kad dalyvis, t. y. mažiau galimybių turintis jaunuolis, faktiškai vykdė veiklą.
3. Patvirtinamieji dokumentai: Bus reikalaujama galutinėje ataskaitoje pateikti papildomų priemonių ir veiklos, kurios imtasi siekiant skatinti socialinę įtrauktį, įgyvendinimo įrodymų. dalyvavimą veikloje patvirtinantis dokumentas, kurį pasirašo dalyvis ir priimančioji organizacija ir kuriame nurodomas dalyvio vardas ir pavardė, priimančioji organizacija, veiklos tikslas, veiklos vieta bei pradžios ir pabaigos datos. Šiame dokumente taip pat turi būti nurodyta, kokią papildomą paramą gavo dalyvis.
4. Ataskaitų teikimas.

* Gavėjas Europos solidarumo korpuso ataskaitų teikimo ir valdymo priemonėje turi pateikti ataskaitą apie visą pagal projektą vykdytą veiklą.
* Gavėjas Europos solidarumo korpuso ataskaitų teikimo ir valdymo priemonėje turi pateikti ataskaitą apie kliūtis, su kuriomis susidūrė dalyviai, ir papildomas priemones ir veiklą, kurių imtasi siekiant paremti jų dalyvavimą.

**E. Parengiamieji vizitai**

1. Dotacijos sumos apskaičiavimas: dotacijos suma apskaičiuojama bendrą parengiamųjų vizitų dalyvių skaičių padauginus iš taikomo vieneto įkainio, kaip nurodyta Sutarties IV priede ir neviršijant Programos vadove nurodytų ribų.
2. Priežastinis įvykis – įvykis, dėl kurio suteikiama teisė gauti dotaciją, yra tai, kad asmuo faktiškai dalyvavo parengiamojo vizito veikloje.

Patvirtinamieji dokumentai: darbotvarkės forma pateikiamas dalyvavimą parengiamajame vizite patvirtinantis dokumentas ir dokumentas, kurį pasirašo dalyvis ir priimančioji organizacija ir kuriame nurodomi dalyvio vardas ir pavardė bei veiklos tikslas.

**F1. Internetinė kalbinė parama (OLS)**

* Dotacijos gavėjas turi užtikrinti prieigą prie OLS sistemos visiems reikalavimus atitinkantiems dalyviams (kuo greičiau po to, kai jie atrenkami dalyvauti veikloje).
* Dalyviai gali lankyti tiek kalbų kursų (ir dalyvauti kalbos mokėjimo vertinime), kiek nori, pasirinkdami pageidaujamas OLS sistemoje siūlomas kalbas.
* OLS kalbų kursai turi būti išklausyti laikotarpiu nuo prieigos prie OLS sistemos suteikimo iki veiklos pabaigos.
* Remdamasis informacija, pateikta per susijusias valdymo priemones, gavėjas turi stebėti, kaip naudojamasi internetine kalbinė parama.
* Dotacijos gavėjas turi visokeriopai stengtis užtikrinti, kad atrinkti dalyviai aktyviai naudotųsi visomis prieigos prie OLS sistemos galimybėmis (kurios apima ir kalbos mokėjimo vertinimą ir kursus).
* Pasirašydami veiklos sutartį, dalyviai įsipareigoja skirti reikiamą dėmesį kalbos mokymuisi – prieš mobilumo veiklos pradžią (ir prireikus jos metu) OLS sistemoje atlikti kalbinio pasirengimo vertinimą arba lankyti kursus, jei ši parama bus suteikta.
* Gavėjas turi veikti laikydamasis OLS paslaugos teikėjų paskelbtų gairių, kaip naudotis OLS sistema.
* Gavėjas ataskaitoje turi nurodyti atliktų kalbinio pasirengimo vertinimų ir išklausytų kursų skaičių.
* Jeigu, pateikiant galutinę gavėjo ataskaitą bus daug nepasinaudojusiųjų prieiga prie OLS sistemos, NA gali nuspręsti į tai atsižvelgti vertindama projekto rezultatus paramos gavėjo atžvilgiu.]

**F2. Kalbos mokymosi parama**

[***Taikoma tik savanoriškos veiklos projektams, jeigu pagal juos veikla vykdoma 60 dienų arba ilgiau.***

Tarpvalstybinės veiklos atveju šis vieneto įkainis taikytinas tik kalboms ir (arba) lygiams, kurie nėra įtraukti į internetinės kalbinės paramos (OLS) priemonę.

1. Dotacijos sumos apskaičiavimas: dotacijos suma apskaičiuojama bendrą kalbinio parengimo lėšas gaunančių dalyvių skaičių padauginus iš vieneto įkainio, kaip nurodyta Sutarties IV priede. Dalyviai, gavę kalbinio parengimo internetu paslaugą, į šį skaičių neįtraukiami.
2. Priežastinis įvykis – įvykis, dėl kurio suteikiama teisė gauti dotaciją, yra tai, kad dalyvis faktiškai dalyvavo kalbinio pasirengimo veikloje ta kalba, kuria bus mokomasi arba dirbama.
3. Patvirtinamieji dokumentai:

* deklaracijos forma pateikiamas dalyvavimą kalbos kursuose patvirtinantis dokumentas, kurį pasirašo kursų rengėjas, nurodydamas dalyvio vardą ir pavardę, kalbą, kursų formą ir trukmę, arba
* sąskaita faktūra už įsigytą mokomąją medžiagą, nurodant atitinkamą kalbą, sąskaitą faktūrą išrašiusios įstaigos pavadinimą ir adresą, sąskaitos faktūros sumą, valiutą ir išrašymo datą, arba,
* jei kalbos mokymo paslaugą tiesiogiai teikia gavėjas: mokymo paslaugą teikiančio gavėjo pasirašytas ir datuotas dokumentas, kuriame nurodomi dalyvio vardas ir pavardė, kalba, mokymo forma ir trukmė.] ]

[Solidarumo projektų atveju:

**A. Projekto valdymo išlaidos**

1. Dotacijos sumos apskaičiavimas: dotacijos suma apskaičiuojama projekto mėnesių skaičių padauginus iš taikomo vieneto įkainio, kaip nurodyta Sutarties IV priede.
2. Priežastinis įvykis – įvykis, dėl kurio suteikiama teisė gauti dotaciją, yra tai, kad jaunuolių grupė faktiškai įgyvendino projektą.
3. Patvirtinamieji dokumentai: Įgyvendinto projekto įrodymai pateikiami galutinėje ataskaitoje aprašant vykdytą veiklą.
4. Ataskaitų teikimas.

* gavėjas turi parengti solidarumo projekto ataskaitą ir galutinėje ataskaitoje pateikti informacijos apie įgyvendintą projekto veiklą;
* Projekto dalyviai turi atsiskaityti užpildydami internetinį klausimyną ir pateikdami atsiliepimus apie dalyvavimą projekte.

**B. Ugdomojo vadovavimo išlaidos**

1. Dotacijos sumos apskaičiavimas: dotacijos suma apskaičiuojama ugdančiojo vadovo darbo dienų skaičių padauginus iš atitinkamoje šalyje taikomo vieneto įkainio, kaip nurodyta Sutarties IV priede. Dotacija ugdomojo vadovavimo išlaidoms padengti yra ribota: ji skiriama ne daugiau kaip 12 dienų vienam projektui.
2. Priežastinis įvykis – įvykis, dėl kurio suteikiama teisė gauti dotaciją, yra tai, kad jaunuolių grupė naudojosi ugdančiojo vadovo paslaugomis Sutarties II priede aprašytais tikslais.
3. Patvirtinamieji dokumentai:

* ugdančiojo vadovo dalyvavimo projekte įrodymai pateikiami aprašant vykdytą veiklą galutinėje ataskaitoje.
* Ugdančiojo vadovo dalyvavimo projekte laiko įrodymas pateikiamas kaip darbo laiko apskaitos žiniaraštis, kuriame nurodomi ugdančiojo vadovo vardas ir pavardė, darbo datos ir darbo dienų skaičius.

1. Ataskaitų teikimas. Gavėjas turi parengti solidarumo projekto ataskaitą ir galutinėje ataskaitoje pateikti informacijos apie ugdančiojo vadovo darbo dienų skaičių, vaidmenį ir įsitraukimą į projektą.]

# TAISYKLĖS, TAIKYTINOS BIUDŽETO KATEGORIJOMS REMIANTIS FAKTINIŲ PATIRTŲ IŠLAIDŲ KOMPENSAVIMU

II.1. Faktinių išlaidų kompensavimo sąlygos

Kai dotacija teikiama kompensuojant faktines išlaidas, turi būti taikomos šios sąlygos:

1. išlaidas patyrė dotacijos gavėjas;
2. išlaidos patirtos per I.2.2 straipsnyje nurodytą laikotarpį;
3. išlaidos yra nurodytos II priede pateiktoje biudžeto sąmatoje arba yra tinkamos finansuoti, remiantis biudžeto perskirstymais pagal I.3.3 straipsnio nuostatas;
4. išlaidos patirtos vykdant projektą, kaip aprašyta II priede, ir yra būtinos jam įgyvendinti;
5. išlaidas galima nustatyti ir patikrinti, jos visų pirma yra įtrauktos į dotacijos gavėjo apskaitos įrašus ir nustatomos pagal šalies, kurioje yra įsisteigęs dotacijos gavėjas, taikomus apskaitos standartus bei pagal įprastą dotacijos gavėjo išlaidų apskaitos praktiką;
6. išlaidos atitinka taikomų mokesčių ir socialinės apsaugos teisės aktų reikalavimus;
7. išlaidos yra pagrįstos, pateisinamos ir atitinka patikimo finansų valdymo principus, visų pirma ekonomiškumo ir veiksmingumo principus;
8. joms nėra taikomas vieneto įkainis, kaip nurodyta šio priedo I skirsnyje.

II.2. Faktinių išlaidų apskaičiavimas

[Savanoriškos veiklos projektų atveju

1. **Išimtinės išlaidos**
2. Dotacijos sumos apskaičiavimas: dotacija yra skirta kompensuoti 80 proc. tinkamų finansuoti išlaidų, 80 proc. tinkamų finansuoti brangios kelionės išlaidų reikalavimus atitinkantiems dalyviams ir 100 proc. faktiškai patirtų tinkamų finansuoti išlaidų, susijusių su mažiau galimybių turinčių jaunuolių dalyvavimu, su sustiprinta mentoryste, vizų ir leidimų gyventi šalyje išdavimu, dalyvių skiepais, medicininėmis pažymomis ir t. t.
3. Tinkamos finansuoti išlaidos:

* išlaidos, susijusios su finansine garantija, kurią dotacijos gavėjas pateikia, kai tokios garantijos reikalauja nacionalinė agentūra, kaip nurodyta Sutarties I.4.2 straipsnyje;
* reikalavimus atitinkančių dalyvių pigiausios ir veiksmingiausios kelionės išlaidos, kai pagal standartinę finansavimo taisyklę nekompensuojama bent 70 proc. tinkamų finansuoti išlaidų. Išimtinės išlaidos brangioms kelionėms pakeičia atskirą dotaciją kelionės išlaidoms padengti.
* Organizacijų patirtos išlaidos remiant mažiau galimybių turinčių jaunuolių arba jaunuolių su specialiaisiais poreikiais dalyvavimą vienodomis sąlygomis su kitais, susijusios su pagrįstomis pritaikymo priemonėmis arba investicijomis į fizinį turtą.

  + Sustiprintoji mentorystė, t. y. prie poreikių pritaikytos veiklos parengimas, įgyvendinimas ir tolesnė susijusi veikla. Pareiškėjai turi įrodyti, kad taikant standartines finansavimo taisykles (kai išlaidos atlyginamos pagal vienos dienos vieno dalyvio įtraukties rėmimo vieneto įkainius) būtų padengta mažiau kaip 80 proc. dėl sustiprintosios mentorystės patirtų išlaidų. Jeigu ypatingąsias išlaidas mažiau galimybių turinčių jaunuolių dalyvavimui paremti padengti leidžiama, išmoka joms padengti skiriama vietoj įtraukties rėmimo dotacijos.
* Su asmens draudimu vykdant veiklą savo šalyje susijusios išlaidos.
* Akademinių ir (arba) profesinių kvalifikacijų pripažinimas (pvz., patvirtintos kopijos, vertimai raštu, administracinės procedūros, profesinio tinkamumo testai ir pan.).
* Vizos ir susijusios išlaidos, leidimų gyventi šalyje, skiepų, medicininių pažymų, patikimumo reikalavimų tenkinimo išlaidos.

1. Patvirtinamieji dokumentai:

* dotacijos gavėjui išduotos finansinės garantijos sumą įrodantis dokumentas, kuriame yra nurodytas finansinę garantiją išdavusios įstaigos pavadinimas ir adresas, garantijos suma ir valiuta, garantijos išdavimo data ir garantiją išdavusios įstaigos teisinio atstovo parašas.
* Kelionės išlaidų atveju: susijusių išlaidų padengimo įrodymai, t. y. sąskaitos faktūros, kuriose nurodytas sąskaitą faktūrą išrašiusios įstaigos pavadinimas ir adresas, sąskaitos faktūros suma, valiuta, išrašymo data ir kelionės maršrutas.
* jeigu tai yra mažiau galimybių turinčių jaunuolių dalyvavimui remti skirtos išlaidos, susijusių išlaidų padengimo įrodymai, t. y. sąskaitos faktūros, kuriose nurodytas sąskaitą faktūrą išrašiusios įstaigos pavadinimas ir adresas, sąskaitos faktūros suma, valiuta ir išrašymo data;
* jeigu tai yra išlaidos, susijusios su vizų, leidimų gyventi šalyje išdavimu ir dalyvių skiepais, taip pat pirmiau nurodytos kitos išlaidos: išlaidų padengimo įrodymai, t. y. sąskaita faktūra, kurioje nurodytas sąskaitą faktūrą išrašiusios įstaigos pavadinimas ir adresas, sąskaitos faktūros suma, valiuta ir išrašymo data.

1. Ataskaitų teikimas.

* Tiesioginių išlaidų atveju: kiekvienam šios biudžeto kategorijos punktui gavėjas turi nurodyti išlaidų tipą ir faktinę patirtų išlaidų sumą.
* Netiesioginių išlaidų atveju: atsiskaityti nereikia. ]

[Solidarumo projektų atveju:

**A. Išimtinės išlaidos**

1. Dotacijos sumos apskaičiavimas: dotacija yra skirta kompensuoti 100 proc. su mažiau galimybių turinčių jaunuolių (priklausančių projekto įgyvendinimo grupei) dalyvavimu susijusių faktiškai patirtų tinkamų finansuoti išlaidų.
2. Tinkamos finansuoti išlaidos: išlaidos, patirtos remiant mažiau galimybių turinčių jaunuolių arba jaunuolių su specialiaisiais poreikiais dalyvavimą vienodomis sąlygomis su kitais;
3. Patvirtinamieji dokumentai: jeigu tai yra mažiau galimybių turinčių jaunuolių dalyvavimui remti skirtos išlaidos, susijusių išlaidų padengimo įrodymai, t. y. sąskaitos faktūros, kuriose nurodytas sąskaitą faktūrą išrašiusios įstaigos pavadinimas ir adresas, sąskaitos faktūros suma, valiuta ir išrašymo data;
4. Ataskaitų teikimas. Gavėjas turi parengti solidarumo projekto ataskaitą ir pateikti informacijos apie išlaidų, susijusių su mažiau galimybių turinčių jaunuolių (priklausančių projekto įgyvendinimo grupei) dalyvavimu, pobūdį ir faktinę patirtų susijusių išlaidų sumą.]

# PROJEKTO VEIKLOS TINKAMUMO FINANSUOTI SĄLYGOS

1. Dotacijos gavėjas turi užtikrinti, kad projekto veikla, kuriai vykdyti suteikta dotacija, yra tinkama finansuoti pagal Europos solidarumo korpuso programos nustatytas taisykles.
2. Sprendžiant dėl minimalios reikalavimus atitinkančios mobilumo veiklos trukmės, nustatytos Programos vadove, į kelionės laiką atsižvelgiama nebus.
3. Veiklą, kuri neatitinka programos vadove nustatytų taisyklių ir šiame priede nustatytų papildomų taisyklių, nacionalinė agentūra turi pripažinti netinkama finansuoti ir visos tai veiklai finansuoti skirtos dotacijos sumos turi būti grąžintos. Lėšų grąžinimas turi apimti visas su veikla, pripažinta netinkama finansuoti, susijusias biudžeto kategorijas, pagal kurias buvo skirta dotacija.
4. Minimali tinkamos finansuoti veiklos trukmė, nurodyta Europos solidarumo korpuso vadove, yra minimali veiklos trukmė, neįskaitant kelionės laiko.
5. Tai atvejais, kai dalyviai, dalyvavę parengiamuosiuose vizituose (jei taikytina), vėliau jokioje individualioje ar grupinėje savanoriškoje veikloje nedalyvauja, gavėjas nacionalinei agentūrai turi pateikti paaiškinimą ir pagrįsti priežastis, dėl kurių nebuvo įgyvendinta veikla, kurioje turėjo dalyvauti jaunasis dalyvis. Nacionalinė agentūra gali patvirtinti tokį prašymą remdamasi minėtu paaiškinimu.

# GALUTINĖ ATASKAITA

[Solidarumo projektų atveju:

Galutinė ataskaita bus vertinama drauge su dalyvių ataskaitomis ir kitais projekto dokumentais, kurių reikalaujama pagal šią dotacijos sutartį ir Europos solidarumo korpuso kokybės standartus. Ataskaita bus įvertinta balais (didžiausias balų skaičius – 100). Vertinant, kokiu mastu projektas buvo įgyvendintas laikantis šios sutarties II priedo, bus taikomi bendri vertinimo kriterijai. Gavėjas galutinę ataskaitą turi pateikti projektui pasibaigus arba užbaigus numatytą veiklą. ]

[Savanoriškos veiklos projektų atveju:

Galutinė ataskaita bus vertinama drauge su dalyvių ataskaitomis ir kitais projekto dokumentais, kurių reikalaujama pagal šią dotacijos sutartį ir Europos solidarumo korpuso kokybės standartus. Ataskaita bus įvertinta balais (didžiausias balų skaičius – 100). Vertinant, kokiu mastu projektas buvo įgyvendintas laikantis šios sutarties II priede nustatytų tikslų ir Europos solidarumo korpuso kokybės standartų, bus taikomi bendri vertinimo kriterijai.

Gavėjas galutinę ataskaitą turi pateikti projektui pasibaigus. Projektui nepasibaigus pateikta galutinė ataskaita gali būti laikoma prašymu nutraukti dotacijos sutartį ir gali nulemti mažesnį vertinimo balą. ]

# DOTACIJOS SUMAŽINIMAS DĖL PRASTO, NEVISIŠKO ARBA PAVĖLUOTO ĮGYVENDINIMO

Prastą, nevisišką arba pavėluotą projekto įgyvendinimą nacionalinė agentūra gali nustatyti remdamasi dotacijos gavėjo pateikta galutine ataskaita (įskaitant atskirų asmenų, dalyvavusių veikloje, pateiktas ataskaitas).

Be to, nacionalinė agentūra taip pat gali atsižvelgti į iš bet kokio kito susijusio šaltinio gautą informaciją, kuria patvirtinama, kad projektas nėra įgyvendinamas pagal sutartines nuostatas. Kiti informacijos šaltiniai gali būti nacionalinės agentūros vykdomi stebėsenos vizitai, akreditacijos kokybės ženklo ataskaitos, dokumentų patikros ar patikros vietoje.

Galutinė ataskaita bus vertinama remiantis kokybės kriterijais ir įvertinta balais (didžiausias balų skaičius – 100). Jeigu galutinė ataskaita įvertinama mažiau nei 50 balų, nacionalinė agentūra gali sumažinti galutinę dotacijos sumą dėl prasto, nevisiško arba pavėluoto veiklos įgyvendinimo, net jeigu visa atskaitoje nurodyta veikla buvo tinkama finansuoti ir faktiškai vykdyta.

[Tik kokybės ženklo turėtojams: Jeigu nacionalinė agentūra mano, kad, įgyvendindamas projektą, gavėjas nesilaikė prisiimto kokybės įsipareigojimo, ji gali papildomai arba kaip alternatyvą inicijuoti stebėsenos procedūrą ir reikalauti, kad gavėjas iki sutarto termino parengtų ir įgyvendintų veiksmų planą, kuriuo užtikrintų, kad būtų laikomasi taikytinų reikalavimų. Jeigu gavėjas tinkamai neįgyvendina veiksmų plano iki nustatyto termino, nacionalinė agentūra gali sustabdyti arba panaikinti Kokybės ženklą.]

[Savanoriškos veiklos projektų atveju:

Galutinė ataskaita bus vertinama kartu su dalyvių ataskaitomis, taikant bendruosius kokybės kriterijus, kuriais dėmesys sutelkiamas į tokius aspektus kaip:

* + veiklos įgyvendinimo mastą pagal patvirtintą paraišką dėl dotacijos (veiklos pobūdį ir veiksmų skaičių, dalyvių skaičių, politinius prioritetus);
  + dalyvių mokymosi rezultatų kokybę ir šiems rezultatams pripažinti ir (arba) patvirtinti skirtų priemonių kokybę;
  + poveikį tikslinėms grupėms, dalyviams ir dalyvaujančiosioms organizacijoms;
  + praktinio veiklos organizavimo, t. y. dalyvių parengimo, stebėsenos ir jiems teikiamos paramos vykdant veiklą, kokybę;
  + tai, kokia veiklos dalyviams skirtų dotacijos sumų dalis buvo jiems pervesta, laikantis sutartinių nuostatų, nustatytų sutartyje, kurią gavėjas ir dalyvis yra sudarę pagal Sutarties V priede pateiktus šablonus.] ]

Dotacijos sumažinimas dėl prasto, nevisiško arba pavėluoto projekto įgyvendinimo gali būti taikomas galutinei veiklos organizacinės paramos sumai ir gali siekti:

* + 25 proc., jeigu galutinė ataskaita įvertinta 40–49 balais imtinai;
  + 50 proc., jeigu galutinė ataskaita įvertinta 25–39 balais imtinai;
  + 75 proc., jeigu galutinės ataskaitos įvertinimas nesiekia 25 balų.

Be to, nacionalinė agentūra gali sumažinti organizacinei paramai skirtą galutinę dotacijos sumą 100 proc., jei iš galutinės vertinimo ataskaitos, stebėsenos vizito ar patikrinimo vietoje paaiškėja, kad nesilaikyta Europos solidarumo korpuso kokybės standartų. ]

[Solidarumo projektų atveju:

Galutinė ataskaita bus vertinama kartu su dalyvių ataskaitomis, taikant bendruosius kokybės kriterijus, kuriais dėmesys sutelkiamas į tokius aspektus kaip:

* + tai, kokiu mastu įgyvendinant veiksmą laikytasi patvirtintos dotacijos sutarties;
  + dalyvių mokymosi rezultatų kokybę ir šiems rezultatams pripažinti ir (arba) patvirtinti skirtų priemonių kokybę;
  + poveikį tikslinėms grupėms, bendruomenei ir dalyviams.
* Dotacijos sumažinimas dėl prasto, nevisiško arba pavėluoto projekto įgyvendinimo gali būti taikomas galutinei projekto valdymo išlaidų sumai ir gali siekti:
  + 25 proc., jeigu galutinė ataskaita įvertinta 40–49 balais imtinai;
  + 50 proc., jeigu galutinė ataskaita įvertinta 25–39 balais imtinai;
  + 75 proc., jeigu galutinės ataskaitos įvertinimas nesiekia 25 balų. ]

# DOTACIJOS SUMOS KEITIMAS

[Savanoriškos veiklos projektų atveju:

I.3.1 straipsnyje nurodyta bendra didžiausia dotacijos suma gali būti padidinta, pakeitus dotacijos sutartį toliau nurodytais atvejais:

Praėjus mažiau nei 12 mėnesių nuo projekto pradžios gavėjas gali pateikti pagrįstus prašymus skirti papildomų lėšų dalyvių išimtinėms išlaidoms padengti, jei šių papildomų poreikių negalima patenkinti perskirstant suteiktos dotacijos sumas nepadarant neigiamo poveikio II priede nurodytų tikslų siekimui.

Nacionalinė agentūra apsvarstys tokius prašymus, jei bus šiam tikslui skirtų lėšų. Patvirtinus prašymą suteikti papildomų lėšų, nacionalinė agentūra įvertina, ar pakeitimą dėl papildomų lėšų reikia padaryti iš karto ar galima tą padaryti vėliau.

Nacionalinė agentūra padėtį įvertina remdamasi gavėjui jau išmokėta išankstinio finansavimo suma, prašoma papildomų lėšų suma ir tvirtinamų išlaidų pobūdžiu. Nacionalinė agentūra pakeitimą padaro skubos tvarka, jei to reikia, kad gavėjas galėtų laikytis taisyklių, susijusių su įtraukties rėmimo užtikrinimu, kaip nurodyta specialiosiose sąlygose.]

]

[Solidarumo projektų atveju: Netaikoma.]

# DOTACIJOS GAVĖJO PATIKROS IR PATVIRTINAMŲJŲ DOKUMENTŲ TEIKIMAS

Remiantis Sutarties I priedo II.27 straipsniu, gali būti atliekamos dotacijos gavėjo patikros ir auditai, kuriais siekiama nustatyti, kaip laikomasi sutarties nuostatų. Patikrų ir auditų tikslas yra patikrinti, ar dotacijos gavėjas dotaciją tvarkė laikydamasis sutartyje nustatytų taisyklių, kad būtų galima nustatyti galutinę dotacijos sumą, kurią turi teisę gauti dotacijos gavėjas.

Turi būti atliekami visų projektų galutinių ataskaitų patikrinimai. Be to, jeigu projekto sutartis yra įtraukta į nacionalinės agentūros atrinktą imtį, kurios reikalauja Europos Komisija, arba jeigu nacionalinė agentūra, remdamasi savo atliktu rizikos vertinimu, sutartį atrinko tikslinei patikrai atlikti, gali būti atlikta papildoma projekto dokumentų patikra arba patikra vietoje.

Galutinės ataskaitos patikrinimui ir dokumentų patikrai atlikti dotacijos gavėjas nacionalinei agentūrai turi pateikti popierines ar elektronines I.2 skirsnyje nurodytų patvirtinamųjų dokumentų kopijas, išskyrus atvejus, kai nacionalinė agentūra paprašo pateikti originalus. Atlikusi jų analizę, nacionalinė agentūra patvirtinamųjų dokumentų originalus turi grąžinti dotacijos gavėjui. Jeigu dotacijos gavėjas nėra teisiškai įgaliotas siųsti dokumentų originalų galutinės ataskaitos patikrinimui ar dokumentų patikrai atlikti, jis gali nusiųsti jų kopijas.

Bet kokios patikros tikslais nacionalinė agentūra gali pareikalauti, kad dotacijos gavėjas pateiktų papildomų patvirtinamųjų dokumentų arba įrodymų, kurių paprastai prašoma kitos rūšies patikrai atlikti, kaip nurodyta bendrųjų sąlygų II.27 straipsnyje.

Toliau nurodytos įvairios patikros, kurios turi būti atliekamos.

1. **Galutinės ataskaitos patikrinimas**

Galutinės ataskaitos teikimo etape nacionalinė agentūra savo patalpose patikrina galutinę ataskaitą, kad nustatytų galutinę dotacijos sumą, kurią turi teisę gauti dotacijos gavėjas.

Į gavėjo galutinę ataskaitą nacionalinei agentūrai turi būti įtraukta tokia informacija:

* Panaudoti vieneto įkainiai pagal biudžeto kategorijas:
  + Kelionės išlaidos
  + Organizacinė parama
  + Projekto valdymo išlaidos:
  + Įtraukties rėmimas
  + Kišenpinigiai
  + Kalbos mokymosi parama
  + Ugdomojo vadovavimo išlaidos
  + Parengiamieji vizitai

* Faktiškai patirtos išlaidos pagal biudžeto kategorijas:
  + Išimtinės išlaidos

1. **Dokumentų patikra**

Dokumentų patikra – nuodugni patvirtinamųjų dokumentų patikra nacionalinės agentūros patalpose, kuri gali būti atlikta galutinės ataskaitos teikimo etape arba po jo. Nacionalinei agentūrai paprašius, dotacijos gavėjas turi pateikti visų biudžeto kategorijų patvirtinamuosius dokumentus.

1. **Patikros vietoje**

Patikras vietoje nacionalinė agentūra atlieka gavėjo patalpose arba bet kuriose kitose su projekto vykdymu susijusiose patalpose. Atliekant patikrą vietoje gavėjas nacionalinės agentūros peržiūrai turi pateikti visų biudžeto kategorijų patvirtinamųjų dokumentų originalus ir leisti nacionalinei agentūrai susipažinti su įrašais apie projekto išlaidas dotacijos gavėjo sąskaitose.

Patikros vietoje gali būti dvejopos:

* **Patikra vietoje įgyvendinant projektą**: ši patikra atliekama įgyvendinant projektą, kad nacionalinė agentūra tiesiogiai patikrintų visos projekto veiklos ir dalyvių tikrumą bei tinkamumą finansuoti.
* **Patikra vietoje projektui pasibaigus**: ši patikra atliekama įgyvendinus projektą ir paprastai po galutinės ataskaitos patikrinimo.

Gavėjas turi ne tik pateikti visus patvirtinamuosius dokumentus, bet ir leisti nacionalinei agentūrai susipažinti su įrašais apie projekto išlaidas gavėjo sąskaitose.

* ***Systeminė patikra [Netaikoma solidarumo projektams]***

Sisteminė patikra atliekama siekiant nustatyti, ar gavėjas turi reguliarių dotacijos išmokų sistemą programos kontekste ir ar jis laikosi įsipareigojimų, kuriuos prisiėmė gaudamas kokybės ženklą. Sisteminė patikra atliekama siekiant nustatyti, kaip gavėjai laikosi įgyvendinimo standartų, prisiimtų pagal Europos solidarumo korpuso iniciatyvą. Dotacijos gavėjas, pateikdamas dokumentinius įrodymus, įskaitant vykdytos veiklos vaizdo įrašus ir fotografijas, turi sudaryti sąlygas nacionalinei agentūrai patikrinti visos projekto veiklos ir dalyvių tikrumą bei tinkamumą finansuoti, kad būtų galima atmesti dvigubo finansavimo ar kitų pažeidimų galimybę.